**Ministru kabineta noteikumu projekta „Grozījums Ministru kabineta 2013.gada 3.septembra noteikumos Nr.737 „Noteikumi par zvērinātu notāru atlīdzības taksēm un to noteikšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts „Grozījums Ministru kabineta 2013. gada 3. septembra noteikumos Nr.737 „Noteikumi par zvērinātu notāru atlīdzības taksēm un to noteikšanas kārtību”” (turpmāk – projekts) izstrādāts pēc Tieslietu ministrijas iniciatīvas, ņemot vērā grozījumus Notariāta likumā, kas paredz paplašināt zvērinātu notāru kompetenci ar mediācijas vadīšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2015. gada 26. novembra likumu “Grozījumi Notariāta likumā” (numurs 229/Lp12) papildināta Notariāta likuma 66. panta pirmā daļa ar 5. punktu, kas noteic zvērināta notāra tiesības vadīt mediāciju kā sertificētam mediatoram atbilstoši Mediācijas likumā paredzētajiem noteikumiem un kārtībai.Saskaņā ar Notariāta likuma 163. un 165.pantā noteikto par katru amata darbību ([65.](http://likumi.lv/doc.php?id=59982#p65) un [66.pants](http://likumi.lv/doc.php?id=59982#p66)) zvērināts notārs neatkarīgi no valsts nodevām ņem atlīdzību, savukārt atlīdzības taksi un tās noteikšanas kārtību nosaka Ministru kabinets.Praksē maksa par mediācijas vadīšanu tiek noteikta, mediatoram vienojoties ar personām, kuras vēlas savas domstarpības risināt, izmantojot mediāciju. Visbiežāk atlīdzības lielums tiek noteikts kā stundas likme. Lai apzinātu vidējo stundas likmi par mediācijas pakalpojuma sniegšanu, Tieslietu ministrija anonīmas aptaujas veidā uzrunāja sertificētus mediatorus. Atbilstoši aptaujas rezultātiem, sertificēta mediatora atlīdzības apmērs atkarīgs no jomas, kurā mediācija veikta. Vidējā stundas likme par sertificēta mediatora pakalpojumu sniegšanu komercstrīdos ir līdz 100 *eiro*, bet ģimenes tiesību jomā un cita rakstura strīdos (piemēram, darba strīdos) - līdz 50 *eiro*.Lai samērotu atbilstošu atlīdzības taksi un nodrošinātu zvērinātu notāru kā sertificēta mediatora pakalpojuma pieejamību, projektā noteikta elastīga amata atlīdzības takse, kas pieļauj zvērinātam notāram vienoties ar personām par katrā konkrētā gadījumā piemērotāko atlīdzības apmēru, vienlaikus nosakot, ka maksimālais atlīdzības apmērs nedrīkst pārsniegt 100 *eiro* stundā, kas atbilst vidējam atlīdzības apmēram par mediatora pakalpojumiem komerctiesību jomā. Turklāt šāds amata atlīdzības aprēķināšanas modelis nodrošinātu iespēju arī zvērinātiem notāriem piedalīties bezmaksas mediācijas palīdzības sniegšanā. |
| 3. | Projekta izstrādē iesaistītās institūcijas | Tieslietu ministrija, Latvijas Zvērinātu notāru padome. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ikviena persona, kas savas domstarpības vēlēsies risināt, izmantojot zvērinātu notāru kā sertificētu mediatoru. Personu skaitlisko apmēru nav iespējams noteikt. (Pēc provizoriskajiem Centrālās statistikas pārvaldes datiem Latvijā 2015.gada septembrī bija 1,978 miljoni iedzīvotāju. Atbilstoši Uzņēmumu reģistra apkopotajiem statistikas datiem 2015.gada septembra beigās bija reģistrēti 146 004 komersanti.) Zvērināti notāri. Saskaņā ar Ministru kabineta 2005.gada 29.marta noteikumos Nr.215 „[Noteikumi par zvērinātu notāru amata vietām](http://likumi.lv/doc.php?id=104814)” paredzēto Latvijā ir 125 zvērinātu notāru amata vietas. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Ar projektu netiek noteikti jauni vai papildus pienākumi informācijas sniegšanā. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām publicēts Tieslietu ministrijas mājas lapā. Projekts un tā anotācija pēc izsludināšanas Valsts sekretāru sanāksmē būs publiski pieejami arī Ministru kabineta mājas lapā.  |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

*Anotācijas III, IV, V un VII sadaļa – projekts šīs jomas neskar.*

Iesniedzējs:

Tieslietu ministrijas valsts sekretārs Raivis Kronbergs

02.12.2015. 11:42

624

I.Oga

67036839; Inga.Oga@tm.gov.lv